Alma ɛissi : Alma d amkan anda llan waman, neqqar-as ilma, mi ara telma lḥaǧa makken ara ttettḥan xilla n waman, ma d ɛissi, d isem n umdan-nni amezwaru i d-yersen deg umkan-agi umi qqaren « alma », imi yufa amkan-nni yesɛa lfayda s xilla, alma-agi yusa-d d lemqiɛda tezga tesɛa nnda akked tzegzewt, tezga tesɛa aman, ttɛeṭṭilen, alama yeḍra-d uɣurar deg unebdu-nni aqessḥan i ttanqasen deg-s waman, xeddmen deg-s lebḥayer unebdu s lketra ma di ccetwa d aluḍ ur tezmireḍ ara ula ad t-kecmeḍ ar daxel-ines.